HöGUR | I8 . ÁR , 2006 | S. 60 - 70 Gunnar Harðarson Listin á tímum tækninnar Halldór Laxness og Walter Benjamin um þróun myndlistar I bók sinni The Two Cultures frá 1959 gerði breski fræðimaðurinn og rithöfundur - inn C.P. Snow að umræðuefni þá miklu gjá sem hann taldi hafa opnast milli tveggja hópa í menningarsamfélaginu ; á öðrum bakkanum stæði hópur fólks með raunvísinda - og tækniþekkingu , á hinum hópur fólks sem menntaður væri í list - um og hugvísindum . 1 Frá því að Snow skrifaði bók sína hefur tæknin hins vegar haldið innreið sína í listirnar og hugvísindin með afdrifaríkum hætti . Með til - komu tölvutækni og stafrænna miðla má segja að gjáin milli hópanna hafi verið brúuð að því leyti að báðir hóparnir styðjast nú við sömu tæknina í starfi sínu , hvort heldur um er að ræða raunvísindi eða bókmenntir , lífFræði eða tónlist , verkfræði eða fjölmiðla , svo dæmi séu tekin . Hina stafrænu tækni mætti jafnvel kalla „ menningartækni " þegar horft er til þess hve mjög hún hefur breytt um - hverfi og aðstæðum menningar - og listmiðlanna . Þar með er að vísu ekki sagt að brúin milli hugmyndaheima þeirra tveggja hópa sem Snow gerði að umtalsefni hafi verið brúuð . Auk þess er það enn sem áður óleyst verkefni hvernig hugsa eigi samband tækninnar og listarinnar , kannski einkum í því sem lýtur að áhrifum tækninnar og þeim breytingum sem hún veldur á sköpun , miðlun og upplifun listaverka . Hér á eftir ætla ég að ræða svolítið um tvær líkar en þó ólíkar greiningar á þessum vanda sem færa fram lík og þó ólík svör við ofangreindri spurningu . Það er annars vegar ritgerð Walters Benjamin um listaverkið á tímum fjölda - framleiðslu sinnar frá 1935 sem er ein víðlesnasta ritgerð um áhrif tækninnar á menninguna og hins vegar ritgerð Halldórs Laxness um myndir sem fjallar um áhrif tækniþróunar á myndlist . C.P. Snow , Thc Two Cu / tures , Cambridge , 1993 .